stanford-oval/wikipedia huggingface dataset:
Projektioppiminen

Pedagogisia malleja
Tutkiva oppiminen
Ongelmalähtöinen oppiminen
Projektioppiminen
Ilmiöpohjainen oppiminen
Freinetpedagogiikka
Montessoripedagogiikka
Yhteisöllinen oppiminen
Yhteistoiminnallinen oppiminen
Oppilaslähtöinen opetus
(katso kaikki 33)
Katso myös
Luokka:Opetusmenetelmät, Pedagogiikka, Didaktiikka, Opetus
Projektioppiminen on oppimisen menetelmä, jota voidaan käyttää oppimisprosessin suunnittelussa ja toteuttamisessa siten, että käytännön toiminta muodostetaan projektiksi. Projektilla on selkeät tavoitteet, aikataulu ja resurssit. Käytännössä oppiminen voi tapahtua konkreettisten tuotanto-, tutkimus-, tai kehittämisprojektien puitteissa.
Projektioppimisen keskeinen ydin on ongelmien ympärille perustuva prosessi.
Menetelmässä oppijat pyrkivät ratkaisemaan todellisia ongelmia täsmentämällä ongelmanasettelujaan, kokoamalla tietoa, keskustelemalla ideoista, keräämällä ja analysoimalla saatua tietoa, tulkitsemalla tuloksia, tekemällä johtopäätöksiä sekä kommunikoimalla ideoitaan ja saatuja löydöksiään muille.
Projektioppimiseen kuuluu seuraavia työvaiheita:
Lähtötilanne: lähtökohdat ja projektin käynnistämisen syyt, tämän hetkisen tilanteen analyysi, tavoitteet, odotettavissa olevat tuotokset, toimijat (projektin vastuuhenkilöt, näiden vastuut ja velvollisuudet), työsuunnitelma, dokumentointisuunnitelma, arviointisuunnitelma, seurantasuunnitelma, resurssit
Toteutus: kuvaus toteutuksesta, toiminta, tulokset
Arviointi: toiminta, menetelmät, tuotokset ja jatkokehittäminen
Projektioppiminen on yhteistoiminnallista oppimista, joka kuvataan tavoitteiltaan, resursseiltaan ja aikataulultaan rajatuksi oppimistehtäväksikenen mukaan?. Siihen osallistuu kahdesta viiteen erilaista asiantuntemusta ja eri näkökulmia edustavaa henkilöä. Projektioppiminen on tutkivan ja ongelmakeskeisen oppimisen muoto, jossa tutkimustehtävä tai ongelma on niin laaja, että se vaatii projektimaista ja suunnitelmallista yhteistoimintaa. Opettaja toimii enemmän vuorovaikutuksen ja oppimisen organisoijana kuin tiedon välittäjänä.  Opiskelijat antavat kukin oman panoksensa projektityöhön. Sen lisäksi heidän on myös arvioitava omaa ja muiden oppimista sekä projektin edistymistä.
Projektioppimisen soveltaminen

Projektioppimisen voi liittää kaikkiin opiskelun vaiheisiin ja moniin eri tutkintoihin.kenen mukaan?
Projektioppimista voi käyttää mm. luokkahuonetilanteissa, jolloin projekteja tehdään pienissä ryhmissä. Ryhmien koko voi vaihdella parista henkilöstä kokonaiseen luokkaan. Ryhmät suunnittelevat ja toteuttavat projekteja, joissa tietojen ja taitojen hankkiminen on ongelmalähtöistä. Projektin päätavoitteena on löytää vastauksia opettajan ja/tai oppilaiden yhteistyössä esittämiin kysymyksiin. Opettaja tukee oppilaita antamalla taustatietoja ja ohjeita sekä kannustaa oppilaita ottamaan oppimisen omiin käsiinsä. Hän myös rohkaisee heitä kriittiseen ajatteluun ja metakognitiivisten taitojen kehittämiseen. Projektin suorittaminen, eteneminen ja ongelman ratkaisu on pääosin oppilaiden vastuulla.
Projektioppimista voi käyttää opetuksessa esimerkiksi päättötöiden teossa. Projektioppimista voi hyödyntää myös työssäoppimisessa, jossa yhdistetään työ ja koulutus. Esimerkiksi tekniikan alalle sopii erilaisten projektitöiden suunnittelu ja toteutus työpaikoilla työssäoppimisen aikana.kenen mukaan?
Projektioppimista voidaan soveltaa myös päiväkotiympäristössä. Projektin lähtökohtana on jokin lasta kiinnostava asia. Se voi olla esimerkiksi kirja, teatteri, sirkusesitys tai muu vastaava asia. Projektissa lapset tutkivat aiheesta nousevia kiinnostuksen kohteita ja ongelmia, kokeilevat erilaisia ratkaisuja, leikkivät aiheesta kumpuavia leikkejä. Tärkeintä ovat oppimismahdollisuudet ja -kokemukset, joita lapsi saa. Projektityöskentelyn avulla tuetaan lapsen ajattelua ja kiinnostusta maailman ilmiöitä kohtaan mahdollisimman kokonaisvaltaisesti.
Kirjallisuutta

Eteläpelto, A. & Rasku-Puttonen, H. 1999. Projektioppimisen haasteet ja mahdollisuudet. Teoksessa A. Eteläpelto & P. Tynjälä (toim.), Oppiminen ja asiantuntijuus. Työelämän ja koulutuksen näkökulma, 181-205. Juva: WSOY.
Lifländer, V-P. (1999) Verkko-oppiminen. Yhteistoiminnallinen projektioppiminen verkossa. Edita.
Prittinen, J. (2000). Projektioppiminen ammattikorkeakoulussa. Hamk.
Vesterinen, Pirkko: Ammattikorkeakoulun projektiopiskelu oppimisen ja ohjauksen  näkökulmasta. Ammattikasvatuksen aikakauskirja 2002/1
Vesterinen, Pirkko (2001). Projektiopiskelu ja oppiminen ammattikorkeakoulussa
Aiheesta muualla

Verkkoluotsi (Arkistoitu – Internet Archive)
ESP, European Schools Projects (Arkistoitu – Internet Archive)
Pyhäinjäännöslipas

Eibingenin pääkirkossa säilytettävä pyhäinjäännöslipas, jossa on Hildegard Bingeniläisen luut.
Pyhäinjäännöslipas (myös relikvaario) on lipas tai muu säilytysastia, jossa säilytetään pyhimyksen jäännöksiä tai muita reliikkejä. Relikvaarioita käytetään kaikissa uskonnoissa joissa on pyhäinjäännöksiä, kuten hindulaisuudessa, buddhalaisuudessa ja kristinuskossa. Relikvaarioita säilytetään kirkoissa tai temppeleissä, joihin uskovaiset voivat pyhiinvaeltaa relikvaarioiden luokse päästäkseen osalliseksi pyhäinjäännösten uskotusta voimasta.
Relikvaariot Suomessa

Suomen tunnetuin relikvaario on niin kutsuttu piispa Hemmingin (k. 1366) relikvaario Turun tuomiokirkossa. Puista, keskiajan lopulla valmistettua relikvaariota säilytetään tuomiokirkon Pyhän Yrjänän kappelissa. Arkussa on säilynyt huomattava keskiaikainen pyhäinjäännöskokoelma, lähes 90 reliikkiä. Reliikkeihin kuuluu useiden henkilöiden luita. Samoin siellä on kankainen pyhäinjäännöslipas, jossa säilytetään 1150-luvulla kuolleen ruotsalaisen pyhimyskuningas Eerik Pyhän leukaluuta ja pään luita.
Relikvaarioita on Suomessa yhä katolisissa ja ortodoksisissa kirkoissa ja luostareissa, erityisesti Valamon ja Lintulan luostareissa.
Aiheesta muualla

Kuvia tai muita tiedostoja aiheesta Pyhäinjäännöslipas Wikimedia Commonsissa
Keskiaikaista Autuaan Hemmingin relikvaariota säilytetään Turun tuomiokirkossa.
Pyhä vuori

Ihmisiä pyhän Fuji-vuoren huipulla Japanissa.
Vuoria on pidetty monissa uskonnoissa pyhinä siksi, että ne ovat lähellä taivasta tai ikään kuin maan ja taivaan välissä. Vuorelle kiipeäminen vienyt ihmisiä lähemmäksi taivasta, joka on jumalien todellisuus. Esimerkiksi Vanhassa testamentissa kristinuskon Jumala antoi Siinain vuorella Moosekselle kymmenen käskyä. Myös joidenkin vuorten vulkaaninen toiminta on herättänyt kunnioitusta. Vuori on voitu kokea jopa maailmanpylvääksi, joka kannattaa taivasta ja yhdistää sen maahan. Vuori on voitu ajatella maailman keskukseksi. Pyhille vuorille viedään uhrilahjoja tai niillä käydään hakemassa uskonnollisia kokemuksia. Pyhä vuori voi olla seudun vuorista suurin tai näyttävin, mutta ei välttämättä. Se voi olla myös erikoisen muotoinen, eri kivilajia kuin muut tai huomiota herättävässä paikassa. Vuoren pyhyys voi johtua myös siellä tapahtuneesta asiasta (todesta tai legendasta), esimerkiksi Neitsyt Marian väitetään käyneen Athos-vuorella. Saattaa tosin olla, että joskus paikkaa on ensin kunnioitettu ja sitten kehitetty tätä kunnioitusta tukeva legenda.
Pyhiä vuoria

Fuji-vuori Japanissa
Uluru (Ayers Rock) Australiassa
Mount Everest (Sagarmatha) Nepalissa
Aaronin vuori Jordaniassa
Taishan Kiinassa
Athos Kreikassa
Mooria Israelissa
Pyhät tunturit ja mäet

Pyhiä vuoria ovat vastanneet alueilla, joilla ei ole korkeita vuoria, pienemmät mäet, tunturit ja vaarat. Lapissa saamelaiset ovat pitäneet useita tuntureita pyhinä, muun muassa Haltia ja Saanaa. Suomessa melko pieniäkin mäkiä on pidetty pyhinä. Tällainen on ollut esimerkiksi Koli. Kolilla on käyty uhraamassa vuorenhaltijoille. Kansalaisen karttapaikan mukaan Suomessa on kaksikymmentä Pyhävuori, -mäki tai -kallio -nimistä kohoumaa.
Festus Ezeli

| Festus Ezeli |
| --- | --- |
 Ezeli vuonna 2012.
Henkilötiedot
Koko nimi:  Ifeanyi Festus Ezeli-Ndulue
Syntynyt: 21. lokakuuta 1989 (ikä 34) Benin City, Nigeria
Kansalaisuus:   Nigeria
Koripalloilija
Pelipaikka:  Sentteri
Pituus:  211 cm
Paino:  116 kg
Nyk. joukkue:   Free Agent
Sarja:  NBA
NBA-varaus:  30. varaus 2012 (Golden State Warriors)
Pelaajaura
Yliopistojoukkueet
2007–2012:   Vanderbiltin yliopisto
Seurajoukkueet
2012-2016:   Golden State Warriors
Ifeanyi Festus Ezeli-Ndulue (s. 21. lokakuuta 1989 Benin City) on nigerialainen koripalloilija, pelipaikaltaan sentteri. Hän edustaa NBA-liigan Golden State Warriorsia.
Golden State varasi Vanderbiltin yliopistossa pelanneen Ezelin vuoden 2012 NBA:n varaustilaisuudessa ensimmäisen kierroksen viimeisenä pelaajana.
Kaudella 2014–2015 Warriorsin kakkossentterinä pelannut Ezeli juhli joukkueen ensimmäistä NBA-mestaruutta 40 vuoteen.
Koripallomenestyksensä lisäksi Ezeliä pidetään poikkeuksellisen älykkäänä urheilijana. Hän muun muassa valmistui lukiosta 14-vuotiaana ja opiskeli Vanderbildtin yliopistossa biologiaa aikomuksenaan lääkärinopinnot. Hän hylkäsi Harvardin yliopiston stipenditarjouksen. Kun Ezelin koripalloammattilaisuus alkoi näyttää todennäköiseltä, hän vaihtoi biologian opintonsa kauppatieteisiin ja valmistui maisteriksi.
Aiheesta muualla

Kuvia tai muita tiedostoja aiheesta Festus Ezeli Wikimedia Commonsissa
NBA:n pelaajaprofiili (englanniksi)
Golden State Warriors – NBA:n mestari 2015
1 Ognjen Kuzmić ·
4 Brandon Rush ·
5 Marreese Speights ·
7 Justin Holiday ·
9 Andre Iguodala ·
10 David Lee ·
11 Klay Thompson ·
12 Andrew Bogut ·
19 Leandro Barbosa ·

20 James Michael McAdoo ·
23 Draymond Green ·
30 Stephen Curry ·
31 Festus Ezeli ·
34 Shaun Livingston ·
40 Harrison Barnes

Päävalmentaja Steve Kerr 

Apuvalmentajat Ron Adams · Jarron Collins · Bruce Fraser · Alvin Gentry · Keke Lyles · Luke Walton
George Kruck Cherrie

George Kruck Cherrie (1865 Iowa-1946 tai 1948) oli yhdysvaltalainen tutkimusmatkailija ja luonnontieteilijä.
Valokuva Rooseveltin johtamalta retkeltä, kuvassa myös George Cherrie
Cherrie otti osaa noin 40 tutkimusretkeen, jotka suuntautuivat pääasiassa Keski- ja Etelä-Amerikkaan. Hän keräsi lintuja ja muita eläimiä. Theodore Rooseveltin johtamalla retkellä 1913–1914 Cherrie keräsi näytteitä Smithsonian-instituutille.
Cherrie kirjoitti retkistään muistelmissaan: Dark Trails: Adventures of a Naturalist (1930). Vuonna 1927 Yhdysvaltain partiopojat valitsivat Cherrien ensimmäiseksi Kunniapartiolaiseksi.
Cherrien vaimo oli Stella Mae Bruere. Heille syntyi ainakin tytär Enriqueta Inez Cherrie (10. toukokuuta 1898) Venezuelassa.
Cherrie kuvaili ja nimesi linnuista muun muassa raitapöllön (Strix chacoensis), brasiliansepän (Capito dayi), amazoniansilkkikiitäjän (Chaetura viridipennis) ja vireonapsijoiden suvun Inezia. Viirumuuranen (Myrmotherula cherriei) on nimetty hänen kunniakseen.
Raimo Jokisalmi

Raimo Juhani Jokisalmi (s. 29. joulukuuta 1947 Kiuruvesi) on suomalainen muusikko, toimittaja ja kirjailija.
Jokisalmen vanhemmat olivat maanviljelijä Toivo Jokisalmi ja emäntä Hilma Jokisalmi o.s. Huuskonen. Hän asunut Iisalmessa 1975–2001 ja Kiuruvedellä vuodesta 2001 alkaen.
Jokisalmi hankki ensimmäisen haitarinsa 1964 ja vuonna 1968 hän perusti oman yhtyeen nimeltä Raimo Salmen yhtye. Yhtye teki esiintymiskeikkoja vuoteen 1972 saakka jolloin Jokisalmi ryhtyi ammattimaiseksi ravintolamuusikoksi instrumentteinaan haitari ja vuodesta 1973 alkaen myös sähköurut. Jokisalmi toimi ravintolamuusikkona aina 1980-luvun alkuun saakka ja tämän jälkeenkin hän on jatkanut esiintymistä eri yhtyeissä.
Jokisalmi on toiminut vuodesta 1983 alkaen kansalaisopiston tuntiopettajana ja vuodesta 1984 alkaen hän on ollut myös freelance-toimittajana eri lehdissä. Jokisalmi on julkaissut useita kirjoja. Hän on muun muassa tutkinut kirjailija Kalle Päätalon Iijoki-sarjan teosten tapahtumien ja henkilöiden taustoja kirjassaan Jokijärven rannalta : tuokiokuvia Päätalon Iijoki-sarjan vaiheilta.
Teoksia

Jokijärven rannalta : tuokiokuvia Päätalon Iijoki-sarjan vaiheilta. Myllylahti, Suomussalmi 2005, 2012
Mauri Sariola : aika velikulta ; kirj. Ritva Sarkola ja Raimo Jokisalmi. Myllylahti, Suomussalmi 2005
Outsiderin kirja : Aarne Haapakosken elämäkerta. Apali, Tampere 2007
Elmer Saastamoisen sota : konekiväärillä ja hanurilla. Kirja Kerrallaan, Helsinki 2008
Soita, pelimanni! : kiuruvetisiä muusikkoja, soittajia ja pelimanneja. Omakustanne, Kiuruvesi 2010
Soita, pelimanni! : kiuruvetisiä muusikkoja, soittajia ja pelimanneja 2. Omakustanne, Kiuruvesi 2012
Pirun portaat : Mauri Sariola -seura ry:n kirjoittajamaraton : käynnistynyt 11.11.1997 ; kirjoittajat Raimo Jokisalmi ym. Kirjakenno, Helsinki 2013
Ihmisiä Iijokisarjassa. Kirjakenno, Helsinki 2015 (tulossa)
Toimitustöitä

Timo Kärkkäinen : sahan patruuna ja upseeri ; toimittanut Raimo Jokisalmi ; kuvat Aarne Leväsalmi ym. Kiuruveden sanomalehti, Kiuruvesi 2003
Pentti Lahnala : Sotamies Pentti : muistelmia jatkosodan ajalta. Pentti Lahnala, Petäjävesi 2013
Risto Kärkkäinen : Pitkäjärven talon mäkiset vaiheet ; toimittanut Raimo Jokisalmi. Risto Kärkkäinen, Kontiomäki 2014
Palkinnot

Kiuruveden kaupungin kulttuuripalkinto 2012
Etapit 12–21 Ranskan ympäriajossa 2015

Ranskan ympäriajon 2015 etappien 12–21 tulokset.
12. etappi > 16. heinäkuuta 2015, Lannemezan – Plateau de Beille, 195 km

Joaquim Rodriguez voitti neljä pitkää nousua sisältäneen 12. etapin. Hän kuului 22 ajajan irtiottoryhmään, josta Michał Kwiatkowski, Georg Preidler ja Sep Vanmarcke karkasivat 75 kilometriä ennen maalia. Rodriguez irtosi takaa-ajoryhmästä runsaat kymmenen kilometriä ennen maalia saaden mukaansa Romain Bardet'n ja Jakob Fuglsangin. Rodriguez tavoitti karkulaiset etapin loppuvaiheessa, viimeisenä Kwiatkowskin kahdeksan kilometriä ennen maalia. Hän voitti etapin yli minuutin erolla Fuglsangiin. Kokonaistilanteen kärkimiehet tulivat maaliin vajaat seitsemän minuuttia Rodriguezille hävinneinä.
13. etappi > 17. heinäkuuta 2015, Muret–Rodez, 198,5 km

Cyril Gautier, Thomas De Gendt ja Wilco Kelderman olivat viimeisille sadoille metreille saakka etapin kärjessä. He kuuluivat alun perin kuuden miehen irtiottoryhmään Alexandre Geniez'n, Nathan Haasin ja Pierre-Luc Périchonin kanssa. Greg Van Avermaet voitti ylämäkeen päättyneen etapin ennen Peter Sagania.
14. etappi > 18. heinäkuuta 2015, Rodez–Mende, 178,5 km

Parinkymmenen ajajan irtiottoryhmästä karanneet Michał Gołaś ja Kristijan Koren tavoitettiin muutama kilometri ennen maalia. Päivän viimeisessä nousussa kärkiryhmästä irtautuneiden Romain Bardet'n ja Thibaut Pinot'n epäröinti aiheutti sen, että Steve Cummings tavoitti heidät ja karkasi etappivoittoon. Näin eteläafrikkalainen MTN-Qhubeka-talli otti historiansa ensimmäisen etappivoiton Ranskan ympäriajossa Nelson Mandelan syntymäpäivänä.
Nairo Quintana teki viimeisessä nousussa useita tuloksettomia yrityksiä Chris Froomen pudottamiseksi. Muut kokonaiskilpailun kärkimiehet sen sijaan putosivat heidän kyydistään.
15. etappi > 19. heinäkuuta 2015, Mende–Valence, 183 km

André Greipel saavutti kolmannen etappivoittonsa vuoden 2015 Ranskan ympäriajossa ohitettuaan John Degenkolbin loppukirin viime metreillä, Alexander Kristoff sijoittui kolmanneksi.
16. etappi > 20. heinäkuuta 2015, Bourg-de-Péage–Gap, 201 km

24 pyöräilijän irtiottoryhmään kuulunut Rubén Plaza teki ratkaisevan iskun päivän viimeisessä nousussa, Col de Mansessa. Nousun huipulla hän oli minuutin edellä lähimpiä takaa-ajajiaan. Peter Sagan sijoittui lopulta toiseksi puoli minuuttia Plazalle hävinneenä.
Kokonaiskilpailun kärkimiehet tulivat maaliin 18 minuuttia ja 12 sekuntia Plazan jälkeen, Vincenzo Nibali 28 sekuntia aiemmin. Geraint Thomas hävisi muille kärkimiehille 38 sekuntia. Hän ajautui pahannäköisesti ulos tieltä viimeisessä laskussa törmättyään ajovirheen tehneen Warren Barguilin kanssa. Thomas ei loukkaantunut tilanteessa.
17. etappi > 22. heinäkuuta 2015, Digne-les-Bains – Pra Loup, 161 km

Simon Geschke voitti ensimmäisen Alpeilla ajetun etapin vuoden 2015 Ranskan ympäriajossa. Hän karkasi suuresta irtiottoryhmästä päivän toiseksi viimeisen vuoren,  Col d’Allos'n alkaessa. Hän voitti etapin lopulta 32 sekunnin erolla Andrew Talanskyyn. Irtiottoryhmään kuulunut Mathias Frank nousi kokonaiskilpailussa 13:nnelta sijalta kahdeksanneksi.
Kokonaiskilpailussa kolmantena ollut Tejay van Garderen putosi pääjoukosta etapin ensimmäisellä vuorella, ja keskeytti kilpailun myöhemmin sairauden vuoksi. Kärkimiesten ryhmässä ajanut Alberto Contador kaatui Col d’Allos'n laskussa ja hävisi Chris Froomelle lopulta kaksi minuuttia ja 17 sekuntia. Nairo Quintana ja Froome tulivat maaliin samalla ajalla, Alejandro Valverde jäi seitsemän sekuntia, Vincenzo Nibali 15 sekuntia, Geraint Thomas minuutin ja kaksi sekuntia.
18. etappi > 23. heinäkuuta 2015, Gap–Saint-Jean-de-Maurienne, 186,5 km

Romain Bardet voitti Alpeilla ajetun 18. etapin karattuaan irtiottoryhmältä päivän toiseksi viimeisessä nousussa, Col du Glandonissa. Pierre Rolland oli toinen ja Winner Anacona kolmas. Kokonaiskilpailun kärkimiehet hävisivät Bardet'lle kolme minuuttia ja kaksi sekuntia.
19. etappi > 24. heinäkuuta 2015, Saint-Jean-de-Maurienne – La Toussuire - Les Sybelles, 138 km

Vincenzo Nibali voitti useita Alppien vuorinousuja sisältäneen 19. etapin. Hän karkasi kokonaiskilpailun kärkimiesten ryhmästä Croix de Ferin nousussa, 62 kilometriä ennen maalia. Hän oli Croix de Ferin huipulla minuutin Pierre Rollandia jäljessä ja yli 50 sekuntia Froomen ryhmää edellä. Nibali tavoitti Rollandin toiseksi viimeisen nousun, Col de Mollardin huipulla, jossa kaksikko oli minuutin ja 47 sekuntia ennen Froomen ja Nairo Quintanan ryhmää..
Nibali voitti etapin lopulta 44 sekunnin erolla Quintanaan, joka oli karannut kokonaiskilpailun kärkimiesten ryhmästä kuusi kilometriä ennen maalia. Quintana tuli maaliin 30 sekuntia ennen Froomea, seuraavat jäivät yli minuutin enemmän. Kokonaiskilpailussa neljäntenä ollut Geraint Thomas hävisi Nibalille 22 minuuttia ja putosi 15:nneksi.
20. etappi > 25. heinäkuuta 2015, Modane – Alpe d'Huez, 110,5 km

Thibaut Pinot voitti 20. etapin karattuaan Ryder Hesjedalilta etapin päättäneessä Alpe d'Huez'n nousussa. Nairo Quintana pudotti muutama kilometri ennen maalia Chris Froomen, muttei onnistunut tekemään tarpeeksi eroa noustakseen kokonaiskilpailun johtoon. Näin Froome varmisti käytännössä Ranskan ympäriajon voiton.
21. etappi > 26. heinäkuuta 2015, Sèvres–Pariisi, 109,5 km

André Greipel voitti Champs-Élysées'lle päättyneen Ranskan ympäriajon viimeisen etapin saavuttaen neljännen etappivoittonsa vuoden 2015 Tour de Francessa. Hän voitti massakirin ennen Bryan Coquardia ja Alexander Kristoffia. Chris Froome saapui maaliin pääjoukon takana käsi kädessä joukkueensa Team Skyn ajajien kanssa. Hän voitti kokonaiskilpailun minuutin ja 12 sekunnin erolla Nairo Quintanaan. Froome voitti myös mäkikirikilpailun, Quintana puolestaan nuorten kilpailun. Peter Sagan voitti pistekilpailun neljäntenä vuonna peräkkäin. Joukkuekilpailun voitti Movistar Team. Kilpailun yritteliäimmäksi ajajaksi valittiin Romain Bardet.
12. etapin profiili
13. etapin profiili.
14. etapin profiili
15. etapin profiili
17. etapin profiili.
18. etapin profiili
19. etapin profiili
20. etapin profiili
Francesco Pesellino

Francesco Pesellinon maalaus neitsyestä, lapsesta ja kuudesta pyhimyksestä
Francesco Pesellino (1422 – 29. heinäkuuta 1457) oli italialainen renessanssiajan taidemaalari. Hän tuli firenzeläisestä taiteilijasuvusta. Hänen töitään on gallerioissa ja museoissa useissa maissa.
Rantasirkkuset

| Rantasirkkuset |
| --- | --- |
 Heinäsirkkunen (Ammodramus savannarum)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkulit Passerellidae
Suku::  Rantasirkkuset Ammodramus  Swainson, 1827
Katso myös
   Rantasirkkuset Wikispeciesissä   Rantasirkkuset Commonsissa 
Infobox OKNimi-testi OK: 
Rantasirkkuset (Ammodramus) on sirkkulien heimoon kuuluva varpuslintusuku. Rantasirkkusten sukuun kuuluu BirdLifen mukaan 3 lajia.
Rantasirkkusiin kuuluvia lajeja

Heinäsirkkunen (Ammodramus savannarum)
Keltanaamasirkkunen (Ammodramus aurifrons)
Ruohosirkkunen (Ammodramus humeralis)
Aiheesta muualla

ITIS: Ammodramus (englanniksi)
Francesco Niccoli

Francesco Niccoli (16. elokuuta 1886 – 5. marraskuuta 1965) oli italialainen roomalaiskatolinen piispa. Hänet vihittiin papiksi 14. elokuuta 1910 ja nimitettiin Colle di Val d'Elsan hiippakunnan johtoon 12. toukokuuta 1932. Piispaksi vihkiminen seurasi 26. kesäkuuta.
Niccoli osallistui Vatikaanin toiseen kirkolliskokoukseen. Hän kuoli 79-vuotiaana virassa.
Francesco Pieri

Francesco Pieri (3. kesäkuuta 1902 Acquapendente – 15. toukokuuta 1961) oli italialainen roomalaiskatolinen piispa. Hänet vihittiin papiksi 3. huhtikuuta 1926 ja nimitettiin Orvieton hiippakunnan koadjuuttoripiispaksi sekä Germa in Galatian titulaaripiispaksi 2. tammikuuta 1941. Piispaksi vihkiminen seurasi 26. tammikuuta. Pääkonsekraattorina toimi Raffaele Carlo Rossi, jota avustivat Luigi Traglia ja Giuseppe Pronti.
Pieristä tuli 6. joulukuuta 1941 Orvieton piispa, jona hän toimi, kunnes kuoli 58-vuotiaana virassa.
Pöytätennis kesäolympialaisissa 1988 – naisten kaksinpeli

Pöytätenniksen naisten kaksinpeli Soulin kesäolympialaisissa 1988 alkoi 23. syyskuuta ja finaali pelattiin 1. lokakuuta 1988.
Puolivälieristä eteenpäin > Pronssiottelu

| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Jiao Zhimin |  | 21 | 21 | 21 |
|  | Marie Hrachova |  | 18 | 19 | 17 |
Puolivälieristä eteenpäin > Loppuottelu

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | Li Huifen |  | 17 | 16 | 23 | 21 | 15 |
|  | Chen Jing |  | 21 | 21 | 21 | 15 | 21 |
Sijoitukset

Sijoista 5-8 käytiin sijoitusottelut.
| Sija | Maa | Pelaajat |
| --- | --- | --- |
| 1 |  Kiina | Chen Jing |
| 2 |  Kiina | Li Huifen |
| 3 |  Kiina | Jiao Zhimin |
| 4 |  Tšekkoslovakia | Marie Hrachova |
| 5 |  Neuvostoliitto | Fliura Abbate-Bulatova |
| 6 |  Neuvostoliitto | Valentina Popova |
| 7 |  Alankomaat | Bettine Vriesekoop |
| 8 |  Etelä-Korea | Hong Cha-Ok |
Flint

Flint voi tarkoittaa seuraavia:
Flint, saari Kiribatilla
Flint, kaupunki Walesissa
Flint, kaupunki Michiganissa
Flint, kylä Texasissa
Flint, joki Alabamassa
Flint, joki Georgiassa
Flint, joki Michiganissa
Keith Flint (1969–2019), brittiläinen elektronisen musiikin artisti, The Prodigy -yhtyeen jäsen
Marcus Flint, Luihusen tuvan oppilas Harry Potter -kirjasarjassa
Flint, brittiläinen yhtye
Flint, yhdysvaltalainen autonvalmistaja
USS Flint, kolmen Yhdysvaltain laivaston aluksen nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Flint”, voi hakea sivunnimihaulla, laajalla sivunnimihaulla tai tekstihaulla.
GeForce 200 -sarja
Aiheesta muualla

Kuvia tai muita tiedostoja aiheesta GeForce 200 -sarja Wikimedia Commonsissa
Quentin Tarantinon filmografia

Tarantino vuonna 2011.
Quentin Tarantino on yhdysvaltalainen elokuvaohjaaja, -käsikirjoittaja, -tuottaja ja näyttelijä.
Ohjaajana ja käsikirjoittajana

My Best Friend’s Birthday (1987)
Reservoir Dogs (1992)
Pulp Fiction (1994)
Neljä huonetta osa ”The Man from Hollywood” (1996)
Jackie Brown (1997)
Kill Bill: Volume 1 (2003)
Kill Bill: Volume 2 (2004)
Sin City vierailevana ohjaajana (2005)
CSI televisiosarjan jakso ”Grave Danger”, osat 1 & 2 (2005)
Grindhouse: Death Proof (2007)
Kunniattomat paskiaiset (2009)
Django Unchained (2012)
The Hateful Eight (2015)
Once Upon a Time in Hollywood (2019)